Ved Wienerkongressen i 1815 ble Fredrik Franz del av det nyetablerte Tyske forbund, og som hans Strelitz-fetter Karl II, ble han høynet til tittelen «Storhertug av Mecklenburg-Schwerin». I 1819 ble livegenskap endelig avskaffet i hans rike. Mecklenburgs regjering var fortsatt bestemt av arveavtalen fra 1755 (), som holdt fast ved middelalderens stenderhierarki, som i stor grad påvirket den sosiale og økonomiske utvikling av begge storhertugdømmer. Gjennom de tyske revolusjoner i 1848 var hertugdømmet vitne til en betydelig grad av agitasjon til fordel en liberal forfatning. Den 10. oktober 1849 gav storhertug Fredrik Franz II (1823–1883) en ny grunnlov utdypet av hans førsteminister Ludwig von Lützow. I den følgende reaksjonen fra Mecklenburgs adel, støttet av Strelitzs storhertug Georg, ble alle konsesjoner og imøtekommelser til demokrati trukket tilbake, og flere restriktive grep ble innført i 1851 og 1852.